Parasha Vayetzei / En Hy Het Weggegaan
Welkom by Vayetzei - En Hy Het Weggegaan, hierdie week se Parasha.
*~Genesis Hoofstuk 28 ~*
11 Daarop kom hy by ‘n plek waar hy die nag oorgebly het, want die son was al onder. En hy neem een van die klippe van die plek en sit dit onder sy hoof, en hy gaan lê en slaap op dié plek.
12 En hy het gedroom—daar is ‘n leer op die aarde opgerig waarvan die spits tot aan die hemel reik, terwyl die engele van ELOHIM daarlangs opgeklim en daarlangs neergedaal het.
13 En kyk, YAHUVEH het bo-aan gestaan en gesê: Ek is YAHUVEH, die ELOHIM van jou vader Abraham en die ELOHIM van Isak. Die land waar jy op lê en slaap, sal EK aan jou en jou nageslag gee;
16 Daarop word Jakob uit sy slaap wakker en sê: Waarlik, YAHUVEH is op hierdie plek, en ék het dit nie geweet nie.
17 En hy het bevrees geword en gesê: Hoe vreeslik is hierdie plek! Dit is hier niks anders as ‘n huis van ELOHIM nie, en dit is hier die poort van die hemel.
20 En Jakob het ‘n gelofte gedoen en gesê: As ELOHIM met my sal wees om my te bewaar op hierdie weg wat ek gaan, en aan my brood sal gee om te eet en klere om aan te trek,
21 en ek behoue na die huis van my vader sal terugkom, dan sal YAHUVEH my ELOHIM wees.
22 En hierdie klip wat ek as gedenksteen opgerig het, sal ‘n huis van ELOHIM wees, en van alles wat U my gee, sal ek aan U sekerlik die tiendes afstaan.
*~Genesis Hoofstuk 29~*
2 En meteens sien hy ‘n put in die veld en drie troppe kleinvee wat daarby lê, want uit dié put het hulle die vee laat drink; en daar was ‘n groot klip op die opening van die put.
14 Toe sê Laban vir hom: Waarlik, jy is my been en my vlees. En hy het by hom ‘n volle maand gebly.
16 En Laban het twee dogters gehad—die naam van die oudste was Lea, en die naam van die jongste Ragel.
19 Toe antwoord Laban: Dit is beter dat ek haar aan jou gee as dat ek haar aan ‘n ander man gee. Bly by my.
20 So het Jakob dan sewe jaar gedien vir Ragel; en hulle was in sy oë soos ‘n paar dae, omdat hy haar liefgehad het.
22 Daarop het Laban al die manne van die plek versamel en ‘n maaltyd berei.
25 En die anderdagmôre—daar was dit Lea! Daarom het hy aan Laban gesê: Wat het u my nou aangedoen? Was ek nie vir Ragel by u in diens nie? Waarom het u my dan bedrieg?
31 En toe YAHUVEH sien dat Lea die nie-geliefde was, het HY haar skoot geopen; maar Ragel was onvrugbaar.
32 En Lea het bevrug geword en ‘n seun gebaar en hom Ruben genoem; want sy het gesê: Gewis, YAHUVEH het my ellende aangesien, want nou sal my man my liefhê.
33 En sy het weer bevrug geword en ‘n seun gebaar en gesê: Gewis, YAHUVEH het gehoor dat ek die nie-geliefde is en my hierdie een ook gegee. En sy het hom Símeon genoem.
34 En sy het weer bevrug geword en ‘n seun gebaar en gesê: Nou eindelik sal my man aan my geheg wees, omdat ek vir hom drie seuns gebaar het. Daarom het sy hom Levi genoem.
35 En sy het weer bevrug geword en ‘n seun gebaar en gesê: Dié keer sal ek YAHUVEH loof. Daarom het sy hom Juda genoem. En sy het opgehou met baar.
*~Genesis Hoofstuk 30~*
2 Toe het Jakob kwaad geword vir Ragel en gevra: Is ek dan in die plek van ELOHIM wat die vrug van die skoot aan jou onthou het?
6 Toe sê Ragel: ELOHIM het aan my reg verskaf en my ook verhoor en my ‘n seun gegee. Daarom het sy hom Dan genoem.
17 En ELOHIM het Lea verhoor: sy het bevrug geword en vir Jakob ‘n vyfde seun gebaar.
18 Toe sê Lea: ELOHIM het my loon gegee, omdat ek my slavin aan my man gegee het. En sy het hom Issaskar genoem.
19 En Lea het weer bevrug geword en vir Jakob ‘n sesde seun gebaar.
20 Toe sê Lea: ELOHIM het my ‘n mooi geskenk gegee; nou sal my man eindelik by my woon, want ek het vir hom ses seuns gebaar. En sy het hom Sébulon genoem.
21 En daarna het sy ‘n dogter gebaar en haar Dina genoem.
22 En ELOHIM het aan Ragel gedink, en ELOHIM het haar verhoor en haar skoot geopen:
23 sy het bevrug geword en ‘n seun gebaar. Toe sê sy: ELOHIM het my smaad weggeneem.
24 En sy het hom Josef genoem en gesê: Mag YAHUVEH vir my ‘n ander seun daar byvoeg!
27 Daarop antwoord Laban hom: As ek nou guns in jou oë gevind het—ek het waargeneem dat YAHUVEH my om jou ontwil geseën het.
30 Want min was dit wat u vóór my koms gehad het, en dit het sterk vermeerder; en YAHUVEH het u geseën op my voetspoor. Wanneer sal ek dan nou ook vir my huis werk?
31 En hy vra: Wat moet ek jou gee? Toe antwoord Jakob: U hoef my niks te gee nie. As u hierdie ding vir my wil doen, wil ek weer u kleinvee oppas, ja, versorg—
36 En hy het ‘n afstand van drie dae bepaal tussen hom en Jakob; en Jakob het die orige kleinvee van Laban opgepas.
37 Toe neem Jakob vir hom groen latte van populier—, amandel— en plataanhout, en hy skil daarin wit strepe, sodat die wit van die latte uitkom;
*~Genesis Hoofstuk 31~*
(vers 13 : die EL)
1 Toe hoor hy die woorde van die seuns van Laban, dat hulle sê: Jakob het alles geneem wat ons vader s’n was; en uit wat ons vader s’n was, het hy al hierdie rykdom verwerf.
3 En YAHUVEH het aan Jakob gesê: Gaan terug na die land van jou vaders en na jou familie; en Ek sal met jou wees.
5 en sê vir hulle: Ek sien dat die aangesig van julle vader teenoor my nie meer is soos gister en eergister nie, maar die ELOHIM van my vader was met my.
7 maar julle vader het my bedrieg: hy het my loon tien maal verander. Maar ELOHIM het hom nie toegelaat om my skade aan te doen nie.
8 As hy sê: Die gestippeldes sal jou loon wees, dan lam al die vee gestippeldes.
En as hy sê: Die gestreeptes sal jou loon wees, dan lam al die vee gestreeptes.
9 So het ELOHIM dan die vee van julle vader weggeneem en aan my gegee.
10 Eenkeer, in die tyd toe die kleinvee verhit was, het ek my oë opgeslaan en in ‘n droom gesien dat die bokramme wat die kleinvee dek, gestreep, gestippeld en bont was.
11 En die Engel van ELOHIM sê vir my in die droom: Jakob! En ek antwoord: Hier is ek!
13 EK is die EL van Bet-el waar jy die gedenksteen gesalf het, waar jy aan MY ‘n gelofte gedoen het. Maak jou dan nou klaar, trek weg uit hierdie land en gaan terug na jou geboorteland.
16 Want al die rykdom wat ELOHIM van ons vader weggeneem het, kom ons en ons kinders toe. Doen dan nou alles wat ELOHIM jou gesê het.
23 Daarop het hy sy broers saam met hom geneem en hom agternagejaag, ‘n afstand van sewe dae, en hom ingehaal in die gebergte van Gílead.
24 Maar ELOHIM het na Laban, die Arameër, in die nag gekom in ‘n droom en vir hom gesê: Pas nou op dat jy met Jakob geen goed of kwaad spreek nie.
29 Dit is in my mag om julle skade aan te doen, maar die ELOHIM van julle vader het verlede nag met my gespreek en gesê: Pas nou op om met Jakob geen goed of kwaad te spreek nie.
30 Nou is jy dan eenmaal aan trek, omdat jy so erg verlang het na die huis van jou vader—maar waarom het jy my gode gesteel?
32 Die een by wie u u gode vind—hy mag nie lewe nie! Ondersoek wat by my is, in teenwoordigheid van ons broers, en neem dit vir u. Maar Jakob het nie geweet dat Ragel dit gesteel het nie.
37 Nou dat u al my goed deurgevoel het—wat het u van al u huisraad gevind? Sit dit hier neer voor my broers en u broers, en laat hulle oordeel tussen ons twee.
38 Twintig jaar was ek nou by u. U skaap— en bokooie het geen misdrag gehad nie, en die ramme van u kleinvee het ek nie geëet nie.
40 Ek was ‘n man wat bedags deur die hitte verteer is en snags deur die koue, en my slaap het gevlug van my oë.
42 As die ELOHIM van my vader, die ELOHIM van Abraham en die Vrees van Isak, nie aan my kant was nie—ja, dan sou u my met leë hande weggestuur het. ELOHIM het my ellende en die moeitevolle arbeid van my hande aangesien en verlede nag geoordeel.
43 Toe antwoord Laban en sê vir Jakob: Die dogters is my dogters, en die seuns is my seuns, en die kleinvee is my kleinvee, ja, alles wat jy sien, is myne; maar my dogters—wat sal ek hulle vandag kan aandoen of aan hulle seuns wat hulle gebaar het?
44 Kom dan nou, laat ons ‘n verbond sluit, ek en jy, dat dit ‘n getuie tussen my en jou kan wees.
45 Daarop het Jakob ‘n klip geneem en dit as gedenksteen opgerig.
46 En Jakob het aan sy broers gesê: Bring klippe bymekaar! En hulle het klippe gaan haal en ‘n hoop gemaak en daar op die hoop geëet.
48 Toe sê Laban: Hierdie hoop is vandag ‘n getuie tussen my en jou. Daarom het hulle dit Gal-ed genoem,
49 en ook Mispa, omdat hy gesê het: Mag YAHUVEH wag hou tussen my en jou as ons mekaar nie meer sien nie.
50 As jy my dogters mishandel, en as jy vroue neem by my dogters, dan is geen mens by ons nie: Kyk, ELOHIM is getuie tussen my en jou.
51 Verder sê Laban vir Jakob: Daar is dié hoop klippe, en daar is die gedenksteen wat ek tussen my en jou opgerig het—
53 Die ELOHIM van Abraham en die ELOHIM van Nahor, die ELOHIM van hulle vader, sal regter tussen ons wees. En Jakob het gesweer by die Vrees van sy vader Isak.
54 Toe het Jakob ‘n offer gebring op die gebergte en sy broers genooi om brood te eet. En hulle het brood geëet en die nag in die gebergte oorgebly.
*~Genesis Hoofstuk 32~*
1 Jakob het ook verder gereis, en die engele van ELOHIM het hom ontmoet.
2 Toe hy hulle sien, sê Jakob: Dit is ‘n leër van ELOHIM! En hy het die plek Mahanáim genoem.
Hosea 12:13– 14:9
*~ Hosea Hoofstuk 12 ~*
13 Maar deur ‘n profeet het YAHUVEH Israel uit Egipte laat optrek, en deur ‘n profeet is hulle opgepas.
14 Efraim het YAHUVEH bitterlik geterg; daarom sal HY sy bloedskulde op hom laat neerkom, ja, sy MEESTER sal hom vir die aangedane smaad vergelde.
*~ Hosea Hoofstuk 13 ~*
4 Tog was EK, YAHUVEH, jou ELOHIM van Egipteland af, en buiten MY het jy geen ELOHIM geken nie, ja, behalwe MY is daar geen HEILAND nie.
15 Wanneer hy vrug dra onder die broers, kom ‘n oostewind, ‘n wind van YAHUVEH, wat uit die woestyn opkom; dan droog sy fontein op en sy bron dor uit. Dié sal ‘n skat van allerhande kosbare voorwerpe roof.
16 Samaría sal daarvoor boet, omdat hy weerspannig was teen sy ELOHIM; hulle sal val deur die swaard, hulle kinders sal verpletter en hulle swanger vroue oopgesny word.
*~ Hosea Hoofstuk 14 ~*
1 Bekeer jou, Israel, tot YAHUVEH jou ELOHIM, want jy het gestruikel deur jou ongeregtigheid.
2 Neem woorde met julle, en bekeer julle tot YAHUVEH; sê aan HOM: Vergeef alle ongeregtigheid, en neem aan wat goed is; dan sal ons as offerdiere ons lippe aanbied.
3 Assur kan ons nie red nie, op perde wil ons nie ry nie en tot die werk van ons hande nie meer sê: Onse God nie! Want by U vind die wees ontferming.
4 EK sal hulle afkerigheid genees, hulle vrywillig liefhê, want MY toorn is van hulle afgewend.
5 EK sal vir Israel wees soos die dou, hy sal bloei soos ‘n lelie en sy wortels uitslaan soos die Líbanon.
6 Sy lote sal uitsprei, en sy prag wees soos dié van ‘n olyfboom en sy geur soos die Líbanon.
7 Die wat onder sy skaduwee sit, sal weer koring laat groei; en hulle self sal bloei soos die wingerdstok; die roem daarvan sal wees soos die wyn van die Líbanon.
8 Efraim, wat het EK nog met die afgode te doen? EK het hom verhoor en hou MY oog oor hom. EK is soos ‘n groen sipres; uit MY word jou vrug gevind.
9 Wie wys is, laat hom op hierdie dinge let! Wie verstandig is, laat hom dit erken! Want die weë van YAHUVEH is reg; en die regverdiges sal daarop wandel, maar die oortreders daarop struikel!
*~Johannes Hoofstuk 4 ~*
1 Toe die Meester dan verneem dat die Fariseërs gehoor het dat YAHUSHUA meer dissipels maak en doop as Johannes—
2 alhoewel YAHUSHUA Self nie gedoop het nie, maar SY dissipels—
6 En die fontein van Jakob was daar. YAHUSHUA het toe, omdat HY moeg was van die reis, somaar by die fontein gaan sit. Dit was omtrent die sesde uur.
7 Daar kom ‘n vrou uit Samaría om water te skep. YAHUSHUA sê vir haar: Gee vir MY water om te drink—
10 YAHUSHUA antwoord en sê vir haar: As jy die gawe van ELOHIM geken het en geweet het wie Hy is wat vir jou sê: Gee vir MY water om te drink, sou jy HOM gevra het en HY sou vir jou lewende water gegee het.
11 Die vrou sê vir HOM Meester, U het nie eens ‘n skepding nie, en die put is diep; waarvandaan kry U dan die lewende water?
13 YAHUSHUA antwoord en sê vir haar: Elkeen wat van hierdie water drink, sal weer dors kry;
15 Die vrou sê vir HOM: Meester, gee my daardie water, sodat ek nie dors kry en hier hoef te kom skep nie.
16 YAHUSHUA sê vir haar: Gaan roep jou man en kom hier.
17 Die vrou antwoord en sê: Ek het nie ‘n man nie. YAHUSHUA sê vir haar: Jy het reg gesê: Ek het nie ‘n man nie;
19 Die vrou sê vir HOM: Meester, ek sien dat U ‘n profeet is.
21 YAHUSHUA sê vir haar: Vrou, glo MY, daar kom ‘n uur wanneer julle nie op hierdie berg en ook nie in Jerusalem die VADER sal aanbid nie.
24 ELOHIM is Gees; en die wat HOM aanbid, moet in gees en waarheid aanbid.
26 YAHUSHUA sê vir haar: Dit is Ek wat met jou spreek!
Torah Gedeelte: Jakob Ontvang Sy Geestelike Erfenis
Profesie 50 Hoor, O Yisrael! DIE KRAG! DIE KRAG! DIE KRAG!
Torah Gedeelte: Jakob Ontmoet Lewende Water
Profesie 87 Israel, O Israel, Hoor O Israel, Jerusalem En Die
Res Van Die Wêreld,
Wat EK, YAHUVEH, Wil Sê!
Vayetzei -En Hy Het Weggegaan
“En Jakob het uit Berséba vertrek en na Haran gegaan.” (Genesis 28:10)
Verlede week, in Parasha Toldot, het Isak se vrou, Rebecca, 'n moeilike swangerskap gehad toe die tweeling seuns in haar geworstel het. Toe sy tot ELOHIM navraag gedoen het, het HY haar vertel dat twee nasies in haar skoot was en die ouer (Esau) die jonger (Jakob) sou dien.
Hierdie week beskryf Parasha Vayetzei (וַיֵּצֵא) Jakob se reis na Harran, sy moeder se tuisland, om 'n vrou te vind en om van die moorddadige plot van sy broer Esau te vlug.
Jakob verlaat sy geriefsone
Jakob was nie 'n rowwe en tawwe avonturier soos sy broer Esau nie. Hy het vanaf die geboorte 'n stil persoonlikheid gehad, verkies om eerder tuis te wees as om in die bos te wees en wild te jag.
So, die oproep om sy huis te verlaat vir 'n ander land soos dieselfde oproep wat sy oupa Abraham en sy pa, Isak gehad het, kon baie angs veroorsaak het - aangesien hy weggehardloop het om sy lewe te red, op sy ma se aandrang.
Aan die anderkant, het Jakob sopas 'n buitengewone seën ontvang van sy vader Isak van die “hemel en die aarde se rykdom, 'n oorvloed van koring en nuwe wyn”, met 'n belofte van nasies wat hom sal dien en voor hom neerbuig (Genesis 27: 28-29 ).
So Jakob het vertrek na Harran, en was baie geseënd. En tog, in plaas van sy gemaklike bed of 'n warm herberg langs die pad, het hy sy eerste nag op die koue, harde grond geslaap sonder enige fisiese skuiling en slegs klippe vir 'n kussing.
Jakob Ontvang Sy Geestelike Erfenis
“En hy het gedroom—daar is ‘n leer op die aarde opgerig waarvan die spits tot aan die hemel reik, terwyl die engele van God daarlangs opgeklim en daarlangs neergedaal het. ”(Genesis 28:12)
Enige angs wat Jakob daardie nag gehad het, moes vanaf sy gees gevlug het toe ELOHIM in 'n droom aan hom verskyn het.
In daardie droom staan YAHUVEH op die bokant van 'n leer wat gereik het tot in die hemel, met engele wat op en af daarop beweeg het. Daar het HY belowe om aan Jakob dieselfde erfenis te gee wat HY aan Abraham en Isak gegee het - die land waarop hy gelê het:
“En kyk, YAHUVEH het bo-aan gestaan en gesê: Ek is YAHUVEH, die GOD van jou vader Abraham en die GOD van Isak. Die land waar jy op lê en slaap, sal Ek aan jou en jou nageslag gee; ” (Genesis 28:13)
Dit is duidelik deur hierdie Skrif dat die Goddelike titelbewys aan hierdie land behoort aan die saad van Jakob wie se naam later na Israel verander is en nie die saad van sy broer Esau nie, wie die voorvader is van baie van die Arabiese mense wat tans woonagtig is, in die land.
Dit is ook maklik om te sien dat sommige van hierdie afstammelinge van Esau nogsteeds hul "broer Jakob" haat en probeer om sy afstammelinge - die Joodse Mense dood te maak.
Jakob het wakker geword van sy droom vol ontsag, verheug in die teenwoordigheid van die Een Ware GOD; en daarom noem hy die plek Beit-El / Huis van GOD. In werklikheid kan enige plek egter 'n "huis van YAH" word wanneer SY Heilige Teenwoordigheid die ruimte binnedring.
Hierdie deurslaggewende ontmoeting met YAHUVEH is Jakob se geestelike ontwaking.
Dit is hier dat hy ingetree het tot die rol van geestelike voorvader, en voortbeweeg het in die beloftes wat aan sy oupa Abraham gegee is - nie net om die land te ontvang nie, maar ook om vrug te dra en seën te bring vir geslag na geslag van al die volke van die aarde:
“en jou nageslag sal wees soos die stof van die aarde, en jy sal uitbrei na die weste en ooste, en na die noorde en suide; en in jou en jou nageslag sal al die geslagte van die aarde geseën word. ”(Genesis 28:14)
Wat dalk as 'n reis van gehoorsaamheid aan sy ouers begin het, het nou 'n reis saam met YAHUVEH HOMSELF geword:
“En kyk, Ek is met jou, en Ek sal jou bewaar oral waar jy heengaan, en Ek sal jou terugbring in hierdie land; want Ek sal jou nie verlaat nie, totdat Ek gedoen het wat Ek jou gesê het. ”(Genesis 28:15)
Terwyl Abraham en Isak hul eie persoonlike ontmoetings met YAHUVEH gehad het, blyk dit tot dusver dat Jakob nie so 'n ontmoeting gehad het nie. Maar soos YAHUVEH sy krag en teenwoordigheid openbaar, reageer Jakob met helderheid en 'n eenvoudige geloof en sê:
“En Jakob het ‘n gelofte gedoen en gesê: As God met my sal wees om my te bewaar op hierdie weg wat ek gaan, en aan my brood sal gee om te eet en klere om aan te trek,
21 en ek behoue na die huis van my vader sal terugkom, dan sal die HERE my God wees. ” (Genesis 28 : 20-21)
Deur die Heerskappy van YAHUVEH oor sy lewe te aanvaar, wag Jakob nie op rykdom voordat hy HOM dien nie en maak hy ook hierdie toewyding aan HOM:
“En hierdie klip wat ek as gedenksteen opgerig het, sal ‘n huis van God wees, en van alles wat U my gee, sal ek aan U sekerlik die tiendes afstaan.”(Genesis 28:22)
Wanneer ons YAHUVEH se ware teenwoordigheid in ons lewens eer, en ons ons hulpbronne in sy werk herbelê deur tiendes, offers en bediening, erken ons dat HY HERE is oor ons lewens, dat HY ons beskerming, kos, klere en skuiling gee en dat HY alleen waardig is om te aanbid en oral geloof te word.
Jakob Het ‘n Ontmoeting met Lewende Water
“Toe Jakob Ragel sien, die dogter van Laban, sy moeder se broer, en die vee van Laban, sy moeder se broer, loop Jakob nader en rol die klip weg van die opening van die put, en hy laat die vee drink van Laban, sy moeder se broer.”
Teen die tyd wat Jakob by sy oom Laban se land aankom, blyk dit dat hy 'n merkwaardige transformasie ondergaan het. Vroeër was hy beskryf as 'n tentbewoner, in teenstelling met sy ruwe broer Esau wat 'n buitelug man was.
Tradisioneel word Jakob beskryf as ‘n geskoolde man.
Tog, skielik blyk dit dat hy eintlik besonder sterk krag het. Hy is in staat om eiehandig die swaar klip weg te skuif van ‘n gemeenskaps put om water aan sy oom se skape te gee.
Hy het óf hierdie krag al lank besit, óf dit het ontwikkel soos hy in geloof en gehoorsaamheid gereis het.
As die eerste waar is, dan is hy 'n merkwaardige voorbeeld van iemand wat 'n gebalanseerde lewe gelei het, en nie die behoefte om sy eksterne krag te ontwikkel nagelaat het nie, terwyl hy sy interne krag ontwikkel het.
As die tweede waar is, dan is hy 'n voorbeeld vir ons almal oor hoe ons in ons lewenswandel met YAHUVEH getransformeer kan word.
As ons in gedagte hou dat deur die klip eiehandig weg te skuif eintlik gepas was vir Simson, is daar ruimte vir albei om waar te wees.
Die put word beskou om YAHUSHUA te verteenwoordig, en die drie imperiale magte wat uit die put gekom het.
In hierdie interpretasie verteenwoordig die terugrol van die klip die toekomstige Messiaanse Tyd wanneer die ballingskap sal eindig en YAHUVEH SY mense sal verlos.
Water is 'n ryk simbool in Joodse skryfwerk, en in Jeremia 2:13 noem YAHUSHUA HOMSELF die "Bron van lewende water." Die lewe vloei van HOM, ons HERE en REDDER YAHUSHUA HA MASHIACH.
“Hy wat in MY glo, soos die Skrif sê: strome van lewende water sal uit sy binneste vloei.” (Johannes 7:38)
Dit is slegs deur YAHUSHUA, die bron van lewende water, dat enigiemand na die VADER kan kom om die gawe van verlossing te ontvang.
“YAHUSHUA antwoord hom: EK is die weg en die waarheid en die lewe; niemand kom na die VADER behalwe deur MY nie.” (Johannes 14:6)
Die wegrol van die klip herinner ons dalk ook aan die wonderbaarlike wegrol van 'n ander klip — die een wat YAHUSHUA se graf bedek het. Toe die klip weggerol is, is die opstanding van YAHUSHUA geopenbaar.
Profeties, wanneer Israel YAHUSHUA sien as die Messias wat gesterf het, begrawe is, en weer opgestaan het, sal die opstanding lewe na die hele wêreld toe kom.
So baie mense dors vandag na 'n ware verhouding met die Lewende YAHUVEH GOD. Dit is hoekom dit so belangrik is dat ons die Woord van YAHUVEH uit Jerusalem na die nasies bring. (Jesaja 2: 3)
“O YAHUVEH, U is my GOD, U soek ek; my siel dors na U, my vlees smag na U, in ‘n dor en uitgedroogde land, sonder water.” (Psalm 63:1)
Eindbestemming en die Liefde van Jakob se Lewe
In 'n ontmoeting wat herinner aan Abraham se dienaar om 'n bruid vir Isak by 'n put te vind, ontmoet Jakob sy aanstaande bruid by 'n put, miskien ook presies dieselfde put.
Dit is ‘n goddelike ontmoeting. Jakob het verlief geraak met die eerste oogopslag,
met die begrip dat Ragel sy eindbestemming van YAHUVEH is, met betrekking tot die huwelik, 'n "sielsgenoot" vooraf bepaal deur YAHUVEH.
Hy is diep getref deur die pragtige Ragel, die dogter van sy oom Laban, dat hy ingestem het om sewe jaar lank vir haar te werk om met haar te trou (alhoewel, hy deur Laban bedrieg was om 14 jaar te werk):
“En Jakob het Ragel liefgehad, daarom het hy gesê: Ek sal u sewe jaar dien vir Ragel, u jongste dogter.” (Genesis 29:18)
Hierdie werkooreenkoms wys Jakob se groot integriteit as 'n man wat nie op YAHUVEH staatmaak om hom net elke goeie ding op 'n silwer skottel te gee nie, soos sy vader se seën was by die huis of YAH se beloftes by Bethel.
Vir 20 jaar in Harran het Jakob hard gewerk en sy eie weg betaal. Hy het die kleinvee en beeste van Laban beskerm en versorg as 'n eerlike dienaar en het homself sowel as Laban voorspoedig gemaak.
Laban, inteendeel, was egter nie die model-skoonvader nie, ook was hy nie 'n eerlike opregte sakeman nie. Laban het nie net vir Jakob bedrieg deur hom eers met Ragel se oudste suster, Lea te laat trou nie, maar Laban het ook probeer om Jakob verskeie kere uit sy billike loon te bedrieg.
Laban se naam in Hebreeus beteken “wit.”
Name in Bybelse tye het dikwels die karakter en eindbestemming van die naamdraer geopenbaar. In Laban se geval was daar dalk 'n verband met melaatsheid.
Sodoende, moet ons wys wees en 'n persoon se karakter bepaal, en nie mislei word deur iemand wat skoon en rein voorkom nie, Want die Satan self verander hom in ‘n engel van die lig.
Die Twaalf Stamme Ontvang Hul Name
Vandag word baie Joodse kinders vernoem na een van hulle voorvaders; alhoewel, in Bybelse tye kan die naam van 'n kind egter die moeder se gemoedstoestand weerspieël wanneer geboorte gegee word of die hoop vir die kind se toekoms.
Leah het nege van Jacok se kinders vernoem en Ragel het vier vernoem —hierdie 13 kinders het bestaan uit een dogter en 12 seuns. Al 12, behalwe vir die Leviete, sou gedeeltes van die Beloofde Land as erfenis vir elk van hulle stamme ontavng, volgens YAH se belofte aan Abraham, Isak en Jakob.
Die Leviete het YAHUVEH as hul erfenis ontvang en die verantwoordelikheid om HOM in SY Tempel te dien terwyl hulle deur die ander stamme deur tiendes en offergawes ondersteun word. (Deuteronomium 10: 9; Numeri 18:24; Josua 18: 7)
Die oorblywende stamme en landtoewysings bestaan uit twee van Josef se seuns - Manasse en Efraim.
Leah het hulle eerste seun, Reuben (רְאוּבֵן), uit 'n Hebreeuse woord Re'eh (sien) vernoem aangesien YAHUVEH haar toestand om nie liefgehê te word, raakgesien het en haar toe met 'n seun geseën het.
En Leah het bevrug geword en ‘n seun gebaar en hom Ruben genoem; want sy het gesê: Gewis, YAHUVEH het my ellende aangesien, want nou sal my man my liefhê. (Genesis 29:32)
In een geval, het Jakob 'n benoemingsbesluit oorheers. Toe Ragel geweet het sy gaan doodgaan tydens geboorte met haar tweede seun, het sy hom Ben-Oni / seun van my hartseer genoem. Jakob het sy naam verander na Ben-Yamin - Benjamin / seun aan my regterhand om sy eindbestemming beter te weerspieël.
Elkeen van die kinders het name ontvang wat familieverwagtinge of omstandighede weerspieël het
Reuben—Sien, ‘n seun
Juda—YAH word geprys
Náftali —My worsteling
Gad— Bende; indringer; goeie geluk
Issaskar—Man van beloning
Dina— Beoordeel of Getuig
Josef—Verhoogde en GOD sal verhoog
Benjamin—Seun van my regterhand
Aan die einde van hierdie Parasha, begin Jakob sy reis terug huis toe. In die volgende Parasha berei Jakob voor om sy mededinger broer Esau te ontmoet ná 20 jaar van vervreemding.
Onderweg, sal Jakob ook 'n Goddelike boodskapper ontmoet wie sy naam sal verander van Yaacov Jakob — verwys na die hak van die voet na Yisrael/ Israel — een wat met GOD worstel.
Vandag, blyk dit dat die ou wedywering tussen die broers steeds behoue bly, maar dit is nie die enigste stryd wat die Joodse Mense in die gesig staar nie. Hulle sukkel ook om die profetiese Skrifte te verstaan en die kwessie van wie Messias werklik is.
Bid vir die ewige redding van die Joodse Mense dat almal tot 'n persoonlike geloof in YAHUSHUA Ha MASHIACH sal kom.
“En so sal die hele Israel gered word, soos geskrywe is: ‘Die Verlosser sal uit Sion kom en sal die goddelooshede van Jakob afwend;” (Romans 11:26)